हरसोला ताम्र पट्टिकाएँ
हरसोला ताम्र पट्टिकाएँ (Harsola copper plates) भारत के गुजरात राज्य के साबरकांठा ज़िले के हरसोल गाँव में पाई गई 949 ईसवी में लिखी हुई दो ताम्बे की पट्टिकाएँ हैं जिनमें एक नागर ब्राह्मण पिता व पुत्र के जोड़े को दो ग्राम दिए गए हैं। यह परमार वंश के राजा सियक द्वितीय (सियक हर्ष) ने जारी करी थीं। इस में दर्ज लिखाई में कुछ राष्ट्रकूट उपाधियों वाले पुरुषों का भी उल्लेख है, जिस के आधार पर कुछ इतिहासकार परमारों के राष्ट्रकूटों के वंशज होने की सम्भावना रखते हैं। अन्य के अनुसार यह परमार ऐसा केवल स्वयं को मालवा क्षेत्र में राष्ट्रकूटों के उत्तरदायी जताने के लिए करते थे।